Jean Saint-Pierre

Jean Saint-Pierre, Anxuberro (Milafranga, 1884ko urtarrilaren 18a - 1951ko abenduaren 18a) lapurtar apezpikua eta euskal idazlea izan zen.

 Biografia 
Larresoroko eta Baionako apaizgaitegietan apaiz-ikasketak egin ondoren, teologiakoak egin zituen Erromako Unibertsitate Gregorianoan. Bi urtez Hazparneko parroko izan ondoren, 1914an Baionako apaizgaitegiko erretore izendatu zuten. Lehen Mundu Gerran alemaniarrek atxilotu zuten. Apaizgaitegira itzuli zen gerra amaitutakoan eta Baionako seminarioan moral irakasle izendatu zuten. 

1921ean Gure Herria aldizkaria sortu zuen beste lagun batzuekin batera. Baionako apezpikuaren idazkari izendatu zuten 1922. urtean, eta urte horretan bertan jaso zuen Kirikiño literatura saria. Gure Herria aldizkariko zuzendari, Eskualduna astekariko erredaktore nagusi eta Baionako katedraleko kalonje izan zen hiru urte geroago. Gorduseko apezpiku eta Kartagoko (Afrikan) artzapezpikuaren laguntzaile izendatu zuten 1930. urtean. 1937. urtean, Euskal Herrira itzuli eta erretiratu egin zen. 1937tik hil arteinoko hamalau urteak iragan zituen erretiraturik, oinaze ixilean, Milafrangako Argizabal bere etxean.https://www.euskadi.eus/web01-a3linbid/es/euskara_sustapena/klasikoak/fitxa_e.asp?Id=33

 Obra 
Saint-Pierrek ehunka artikulu plazaratu zituen eta haiek bilduta bi liburu argitaratu ziren, idazlea hil eta gero:
 Les meilleures pages de Mgr Saint Pierre, Piarres Xarritonen edizioa. Baiona: Imprimerie Le Courrier, 1952, 330 or.http://pmb.musee-basque.fr/opac_css/index.php?lvl=author_see&id=1659
 14eko Gerla Handia, Piarres Xarritonen edizioa, Ibaizabal, 1998, 268 or. ISBN: 84-835-213-9.https://www.euskadi.eus/web01-a3linbid/es/euskara_sustapena/klasikoak/emaitza_e.asp?Id=85#emaitza

 Erreferentziak 

 Kanpo estekak 
  Jean Saint-Pierre literaturaren zubitegian

Kategoria:Lapurdiko idazleak
Kategoria:Euskal Herriko apezpikuak
Kategoria:Euskaltzainak
Kategoria:Milafrangarrak
Kategoria:Eusko Ikaskuntzako kideak
Kategoria:Euskal Herriko kazetariak
Kategoria:Euskal idazleak
Kategoria:Ibaizabal argitaletxearen liburuak
Kategoria:Euskarazko saiakeragileak
Kategoria:Milafrangan hildakoak